સરકાર પેટ્રોલ અને ડિઝલ પર પોતાની ડ્યૂટી ઘટાડવા માટે રાજી નથી. પેટ્રોલ અને ડિઝલના વિદેશમાં ભાવ નથી પણ ભારતમાં સરકારે એટલા બધા વેરા લગાવ્યા છે કે સામાન્ય પ્રજાને રાહત થાય તેવી કોઈ સંભાવના નથી. આજે પેટ્રોલ અને ડિઝલના ભાવ સૌથી રેકોર્ડસ્તરે પહોંચ્યા છે. ડિઝલ એ ભારતની આર્થિક વ્યવસ્થાને આગળ વધારે છે. દેશનો ટ્રાન્સપોર્ટ વ્યવસાય ડીઝલ પર જ નભે છે. આમ છતાં સરકાર એક પણ રૂપિયો છોડવા તૈયાર નથી. જેમાં આમ પ્રજાનો મરો થઈ રહ્યો છે. અમદાવાદમાં પેટ્રોલનો ભાવ 80 રૂપિયા તો મુંબઈમાં આજે સૌથી વધુ 85 રૂપિયા પ્રતિ લિટર છે.